Psalm 22:19 – Lukas 23:34 Behalwe sy lendedoek het Jesus geen draad meer aan Sy lyf nie. Hy het niks meer nie. Beteken dit nou dat Jesus se lyding niks om die lyf het nie? ’n Mens wat sonder geloof, sonder om die werklikheid te sien kyk, sal so dink. Wie nie verder dan die kruis kyk nie maak homself blind vir wat hier regtig gebeur.
Die Here Jesus wat aan die kruis hang om te sterf, is so besig om vir ons die regte seep te berei om ons klere te kan was. Hy gee hier aan die kruis Sy lewe, Sy bloed vir de gelowiges. Jesus bloed sorg daarvoor dat elkeen wat Sy sondes opreg bely en tot Hom kom nie naak voor God verskyn nie. Hy sorg aan die kruis daarvoor dat wie in liefde vir Hom op aarde leef in wit klere voor God verskyn en in daardie blinkend wit feesklere altyd by de HERE mag leef. Van hierdie klere wat gewas is in die bloed van Christus lees ons o.a. in Openbaring 7:13,14: “Toe het een van die ouderlinge gespreek en vir my gesê: Hulle wat bekleed is met die wit klere, wie is hulle en waarvandaan het hulle gekom? En ek sê vir hom: My heer u weet dit. En hy sê vir my: Dit is hulle wat uit die groot verdrukking kom, en hulle het hulle klere gewas en hul klere wit gemaak in die bloed van die Lam.”